Шымкентте қызылшамен ауырғандардың 90 пайызы екпе алмаған
DATE: 18:44, 10 Қараша 2023 | GMT +5
TITLE: Шымкентте қызылшамен ауырғандардың 90 пайызы екпе алмаған
URL: https://kaz.inform.kz/news/shimkentte-kizilshamen-auirgandardin-90-payizi-ekpe-almagan-ef5b31/
META: DATE: 18:44, 10 Қараша 2023 | GMT +5
TOTAL WORDS: 88
AUTHOR(S):
TEXT: Шымкент қаласы бойынша қызылшамен ауырғандар саны 2 312-ге жетті. Науқастардың 80 пайызға жуығын 14 жасқа толмаған балалар құрайды. Сондай-ақ мамандардың сөзінше, аталған ауруды жұқтырғандардың 90 пайызы екпе алмаған. Сондықтан дәрігерлер көпшілікті екпені уақытылы қабылдауға шақыруда. «Қалада 2021-2022 жылдары қызылша ауруы тіркелмеген. Ал биыл күн сайын тұрғындар арасында қызылша аурушаңдығының таралуы белең алып, өршуде. Қызылшаның алдын алудың ең тиімді, сенімді және баламасыз жолы — вакцинация. Қызылшаға қарсы егу — вирусты жасанды жолмен тоқтату. Нәтижесінде ағза өзін тұрақты қорғайтын иммунитет қалыптастырады», — дейді Шымкент қаласының СЭБД бөлім басшысы Жанар Жақсылықова
